open-index/open-wikipedia-markdown huggingface dataset:
Понорница

[мини|400px|десно|Понорница во Крижна Јама (Крсна Јама) во [Словенија]]

**Понорница** – река во карстни, карпести предели што понира под земјата, тече под неа и повторно избива на површината.

Понорниците може да бидат целосно природни, што течат низ пештерски системи. Во карстните предели, понорниците може да исчезнат во понори и да продолжат да течат под земја. Во некои случаи се појавуваат, тие повторно се јавуваат на површината. Некои риби и други организми се прилагодиле за живот во понорниците и подземните езера.

Понорниците исто така може да бидат резултат од покривање на река или поместување на речен тек во пропусни канали, вообичаено како дел од урбаниот развој.
 
## Понорници во Македонија
[мини|лево|Понорот на [Крапска Река, Македонија]]
На варовничките терени во Македонија присутни сè повеќе понорници: 
*Пешница
*Крапска Река
*Јадовска Река
*Тресонечка Река
*Оча

## Наводи

Категорија:Географија
Категорија:Хидрологија
Оливер Харт

**Оливер Харт** (англиски: *Oliver Hart*; 9 октомври 1948, Лондон) — британско-американски економист, добитник на Нобеловата награда во 2016 година.

## Животопис
Харт е роден во Лондон, во 1948 година. Дипломирал во областа математика на Универзитетот Кембриџ (*Cambridge University*), a во 1972 година магистрирал во областа економија на Универзитетот на Ворик (*University of Warwick*). Докторирал на Универзитетот Принстон во САД, во 1974 година. Во 2016 година, Харт ја добил Нобеловата награда, за придонесот во теоријата на договорите. Во моментот на добивањето на Нобеловата награда, Харт работел како професор на Универзитетот Харвард, а претходно бил професор и на МИТ.

## Научна дејност
Научниот придонес на Харт е во областа на некомплетните договори (*Incomplete contracts*) во кои не можат однапред да се предвидат сите можни околности, ниту отпосле да се измерат прецизно остварувањата на договорните страни.

## Наводи

Категорија:Британски економисти
Категорија:Американски економисти
Категорија:Професори на Универзитетот Харвард
Категорија:Добитници на Нобеловата награда за економија
Категорија:Апсолвенти на Принстонскиот универзитет
Категорија:Американски нобеловци
Категорија:Британски нобеловци
Категорија:Еврејски нобеловци
Категорија:Членови на Националната академија на науките на САД
Категорија:Британски Евреи
Категорија:Членови на Американската академија на уметностите и науките
Категорија:Апсолвенти на Кембричкиот универзитет
Категорија:Родени во 1948 година
Метох

**Метох** (множина: метоси) () – манастирска земја, манастирски имот, односно недвижен имот во сопственост на манастир. Се состои од религиозни и стопански објекти, како и објекти за живеење. Вообичаено се наоѓа во населено место и во него живеат и за него се грижат монаси и монахињи. Во него се изведуваат богослужби, се примаат исповедници, се организираат поклоненија.

Во текот на османлиското владеење, метосите, како и црквите и манастирите, биле центри на православната духовна култура, нејзино опстојување и зачувување на македонскиот идентитет. Во нив често постојат ќелијни училишта кои ја поддржуваат основната писменост.

## Метоси во Македонија
Попознати метоси во Македонија:
*Манастир „Св. Ѓорѓи Победоносец“ - Рајчица, метох на Бигорскиот манастир
*Црква „Св. Ахил Лариски“ - Требиште, метох на Бигорскиот манастир
*Црква „Собор на Светиот Архангел Гаврил“ — главна црква на Џепишкиот манастир, метох на Бигорскиот манастир;
*Црква „Св. Петка“ – Љубаништа, метох на манастирот Свети Наум
*Манастир „Св. Спиридон Чудотворец“-Злетово, метох на Лесновскиот манастир

## Наводи

## Поврзано
*Манастир
*Скит

Категорија:Христијанство
Категорија:Православие
Категорија:Грцизми
Смил

[мини| [Смил|Helichrysum arenarium .|213x213пкс]]
[мини| [Helichrysum milfordiae .|164x164пкс]]
[мини| [Helichrysum monogynum .|190x190пкс]]
**Смил** (смиљ, смилика, лат. *Helichrysum*), голем род на едногодишни растенија, повеќегодишни, полугрмушки и грмушки од фамилијата главоцветни (Asteracea). Вклучува повеќе од 560 видови,  од кои најпознат е медитеранскиот смил или теснолистниот смил, крајбрежниот смил ( *Helichrysum italicum* ) кој расте на сончевиот, карпест Медитеран. Овој вид расте до 60 см, има тесни листови и жолти цветови, а најпознат е по својата делотворност врз стареењето на кожата.

Покрај медитеранскиот смил, во Хрватска расте и крајбрежниот смил ( *H. litoreum* ); стоичадесов смил ( *H. stoechas* ); песочен смил ( *Helichrysum arenarium*). Растението е познато и како златноцветна трева, која исто така добро поднесува високи летни температури на карстниот и карпестиот терен, па овие видови се широко распространети во медитеранските земји: Хрватска, Италија, Франција, Шпанија, Кипар, Мароко, Алжир;

Смилот го нарекуваат и „растение кое никогаш не вене“ и кое долго време убаво мириса.

Латинското име на родот доаѓа од грчките зборови *хелиос* (сонце) и *хрисон* (златно),  веројатно поради неговите жолти цветови.

Денес, растението често се одгледува главно поради квалитетното масло што го содржи. Маслото се користи во козметичката индустрија и медицината.

## Наводи

## Надворешни врски
* 
Категорија:Лековити растенија
Категорија:Медитерански растенија
Грофовија

мини|Окрузи на Естонија
**Грофовија** или **грофовство** () — подрачје со кое во средниот век владееле грофови како вазали на монархот.

## Историја
Корените на грофовијата се наоѓаат уште кон крајот на Римското Царство како comitatus. За време на раниот среден век самостојно се прошириле на просторот на бившата римска провинција Галија. Нивната територија често била иста со римските административни единици цивитас (). Со развојот на феудализмот Франките го презеле тој облик на управа и го прошириле по цела континентална Европа. Вдолж своите граници, заради одбрана на територијата, Каролинзите спојувале по неколку грофовии во маркгрофовии.

Во Светото Римско Царство, бројни царски грофови () владееле со своите грофовии скоро потполно суверено сè до Виенскиот конгресво 1815 година. После него настојувале да ги сочуваат своите привилегии, протуркувајќи ги членовите на своите семејства во „диети“ (собранија) и на тој начин осигурувајќи делумен имунитет пред судовите.

Во деловите на Европа каде благородништвото немало големи феуди, грофовите уште долго задржале одредени феудални привилегии над земјата и селата во својата грофовија, како што е правото на селанските услуги, до повремени надоместоци за користење на шумите, мелниците, бунарите и пасиштата.

Тие права со време се смалувале, па во голема мера се прекинати пред или во текот на 19 век.

## Поврзано
*Гроф

## Наводи

Категорија:Административни единици
Категорија:Грофовии
Категорија:Германизми
Универзална историја на бесчестието

**„Универзална историја на бесчестието“** (шпански: *Historia universal de la infamia*) — збирка раскази на аргентинскиот писател Хорхе Луис Борхес. Расказите во книгата биле напишани во текот на 1933-1934 година, а според кажувањето на авторот во предговорот на првото издание (напишан на 27 мај 1935 година), тие настанале под влијание на делата на Стивенсон и Честертон, од првите филмови на фон Штернберг и од биографијата на Еваристо Кариега.

## Содржина
Книгата ги содржи следниве раскази:
* Суровиот откупувач Лазарус Морел
* Неверојатниот лажго Том Кастро
* Вдовицата Чинг, гусарка
* Испорачателот на злосторства Монк Истман
* Некористољубивиот убиец Бил Хариган
* Неучтивиот церомонијал-мајстор Котсуке но Суке
* Маскираниот бојаџија Хаким од Мерв
* Човекот од розовиот агол
* И така натаму

На крајот од книгата се наоѓа и список на изворите користени при пишувањето на расказите. Инаку, подоцна, во изданието од 1954 година, расказот „И така натаму“, Борхес го дополнил со три нови текста.

## Наводи

Категорија:Дела на Хорхе Луис Борхес
Категорија:Книги од 1935 година
Категорија:Изданија на Бегемот
Категорија:Книги на шпански јазик
Категорија:Аргентински раскази
Миконазол

**Миконазолот** е имидазолен противгабичен агенс, кој се употребува топикално на кожата или мукозните мембрани во третманот на габични инфекции. Дејствува преку инхибиција на синтезата на ергостеролот, важна компонента на клеточните мембрани кај габите. Исто така се користи против некои видови на *[[Leishmania]]*, кои се едноклеточни паразити кои исто така содржат ергостерол во нивните клеточни мембрани.

Категорија:Антиглукокортикоиди
Категорија:Неопходни лекови според Светската здравствена организација
Категорија:Отологици
Ергостерол

**Ергостерол** (ергоста-5,7,22-триен-3β-ол) е стерол кој е присутен во клеточните мембрани на габите и протозоите, во кои ги има истите функции на холестеролот кај животинските клетки. Бидејќи многу габи и протозои не можат да преживеат без ергостерол, ензимите кои учествуваат во негово создавање претставуваат важен таргет во откривањето на лекови. Ергостеролот е провитаминска форма на витаминот D<sub>2</sub>; изложен на ултравиолетова (UV) светлина настанува хемиска реакција во која се создава витамин D2.

## Наводи

Категорија:Стероли
Категорија:Клеточна биологија
Категорија:Исхрана
Категорија:Витамин Д
Лошиот мачор

**Лошиот мачор Шерафетин** (турски: *Kötü Kedi Şerafettin*, англиски: *Bad Cat*) е турски анимиран филм од 2016 година, заснован врз стрипот на Булент Устун насловен „Лошиот мачор Шерафетин“ (*Kötü Kedi Şerafettin*). Филмот бил прикажан на меѓународниот филмски фестивал „Синедејс“ во Скопје.

## Наводи

## Надворешни врски
*

Категорија:Филмови од 2016 година
Категорија:Турски филмови
Категорија:Филмови на турски јазик
Категорија:Цртани филмови
Категорија:Акциони филмови
Категорија:Комични филмови
Марија Исабел

**Марија Исабел Лопес Родригес** (родена на 4 јануари 1995 во Ајамонте) позната само како **Марија Исабел** е шпанска пејачка, актерка и модел.

Таа е победничка на Детскиот избор за песна на Евровизија 2004 со песната *Antes Muerta que Sencilla* (превод на мак. Подобро мртва, отколку обична).

## Животопис
Марија е родена на 4 јануари 1995 во Ајамонте во Шпанија. Уште како дете покажала големо интересирање за танцувањ и пеење. Во 2004 година настапила на шпанскиот избор за претставник на Детскиот избор за песна на Евровизија 2004 и победила со синглот *Antes muerta que sencilla*. Со истата песна се претставила на Детската Евровизије каде исто така победила притоа поставувајќи два рекорда; најмногу освоени бодови на ова натпреварување (171 бод) и најголема бодовна разлика измеѓу првопласираниот и второпласираниот (31 бод). Таа година на изборот имало најголем број на учесници, 18. Нејзините рекорди подоцна биле скршени од Анастасија Петрик (најголема бодовна разлика измеѓу првопласираниот и второпласираниот) и Дестини Чукунјере (најголем број освоени бодови во ова натпреварување) и тоа двете а само 4 бода.

За време на шоуто имала 9 години, 10 месеци и 6 дена, и со тоа станала најмлад победник на Детската Евровизија (Сестрите Толмачеви биле постари само 10 дена). Три години подоцна, во 2007 на сила е донесено правилото учесници да мора да имаат меѓу 10 и 15 години, со што останува најмлад победник во историјата на ова натпреварување.

Нејзиниот победнички сингл станал хит во Шпанија, а успех доживеал и во земјите од Латинска Америка; Аргентина, Колумбија, Порторико и други.

На 29 декември 2015, Марија Исабел била најавена како една од 6-те кандидата за избор на претставник на Шпанија на Евровизија 2016. Таа се претставила со песната *La vida sólo es una* (превод на мак. Животот е еден) заземајќи го 4-тото место со освоени 68 бода.

## Дискографија
### Албуми
* 2004: *No Me Toques Las Palmas Que Me Conozco*
* 2005: *Numero 2*
* 2006: *Caprricornio*
* 2007: *Angeles S.A.*
* 2009: *Los Lunnis con María Isabel*
* 2015: *Yo Decido*

## Наводи

## Надворешни врски

* Официјално мрежно место на Марија Исабел  mariaisabel.org.
* Марија Исабел на myspace 
* Марија Исабел на instagram

Марија Исабел
Категорија:Учесници на Детскиот избор за песна на Евровизија
Категорија:Живи луѓе
Категорија:Родени во 1995 година
Спонзорство

**Спонзорство** - доброволна финансиска исплата, давање добра или услуги за конкретен проект или за конкретна активност, кои овозможуваат директна корист на давателот на спонзорството, како промоција на името, фирмата или заштитниот знак.

## Донацијата во македонското законодавство
Во Македонија, спонзорствата се регулирани со Законот за донации и спонзорства во јавните дејности (Службен весник на Република Македонија бр. 47/2006, 86/2008, 51/2011, 28/2014 и 153/2015) при што двете страни (давателот и примателот на донацијата треба да склучат договор во писмена форма, во согласност со Законот за облигационите односи. 

Давател на спонзорство може да биде домашно или странско физичко и правно лице, но не лице чие дејствување е во спротивност на Уставот и законите на Македонија или со меѓународните договори кои ги склучила Македонија. Примател на спонзорство може да биде домашно правно лице, кое врз основа на применото спонзорство ги извршува обврските наведени во договорот за спонзорство. Објавувањето на името, на фирмата и на заштитниот знак на давателот на спонзорството во печатените и електронските медиуми не се смета за реклама.

За поттикнување на спонзорствата се предвидени бројни даночни олеснувања. Фирмите кои подлежат на данок на добивка, кога даваат спонзорство на правно лице, тоа им се признава како расход за тековната година во висина до 3% од вкупниот приход. Ако спонзорот е странско лице, по негово барање, Управата за јавни приходи му издава потврда дека дал спонзорство. Сепак, даночните поттикнувања не важат ако спонзорството се употребува за: поддршка на политички партии, финансирање политички кампањи и за исплата на пари од едно до друго претпријатие.

## Наводи

Категорија:Право
Александар Спасов

**Александар Спасов** (,  - , ) — македонски книжевен критичар, книжевник и професор, член на МАНУ. 
## Образование и работен век
Се школувал во Велес и во Скопје, каде што дипломирал и докторирал на Филозофскиот факултет. Работел во „*[[Млад борец]]*“ (1945), „*[[Нова Македонија]]*“ (1946), во Средното медицинско училиште (1950), а од крајот на 1950 година тој бил во служба на Филозофскиот (Филолошкиот) факултет во Скопје, како асистент, доцент, вонреден и редовен професор. Предавал по предметите Македонска книжевност во XX век и Словенечка книжевност од втората половина на XVIII век до крајот на Првата светска војна. Бил продекан, шеф на катедра и прв директор на Семинарот за македонски јазик, литература и култура (1968 —1970). Тој бил учесник во НОБ, почнувајќи  од 1941 година. Заземал разни функции во СКОЈ и СКМ. 
Во 1972 година е избран за дописен, а во 1976 година — за редовен член на Македонската академија на науките и уметностите.

## Научна дејност и творештво
Се занимавал особено со проучувања од областа на македонската книжевност во XIX и XX век, потоа, со новата словенечка книжевност и компаратистика. Повеќе од три децении делува и како книжевен критичар и есеист.
Во својство на гостин-професор предавал во Минхен (1965) и Келн (1970). Предавања и кратки курсеви држел во повеќе југословенски и странски универзитети: Белград, Загреб, Сараево, Нови Сад, Задар, Берлин, Хале, Стокхолм, Упсала, Гетеборг, Лунд, Ленинград, Букурешт, Крајова, Виена, Салцбург, Инсбрук, Мериленд. Учествувал со реферати на конгреси, научни конферепции и симпозиуми во земјата и во странство: Прага, Варшава, Харвард, Бриксен (Бресаноне).
Бил уредник на списанијата „*Иднина*“, „*Разгледи*“ и „*Литературен збор*“ (на ова списание бил главен и одговорен уредник две децении), а исто така, тој бил претседател на Сојузот на друштвата за македонски јазик и литература на СРМ, иа АКУД „Мирче Ацев“, на „Рациновите средби“, на издавачкиот совет на „*Разгледи*“, секретар па Друштвото на писателите на Македонија, член на управите на Сојузот на славистите на Југославија и на Сојузот на писателите на Југославија. Објавил редица книги, антологии, избори, студии, освен на македонски и на српскохрватски, словенечки, албански, турски, англиски, француски, германски, италијански, романски и други јазици.

## Награди и признанија
Двоен носител е па Орденот иа трудот со златен венец (1966, 1969), добитник е на Наградата „13 Ноември“ и на повеќе повелби, плакети, споменици и благодарници.

Категорија:Добитници на наградата „13 Ноември“
Категорија:Апсолвенти на Филозофскиот факултет - Скопје
Категорија:Учесници во НОБ
Категорија:Академици на МАНУ
Категорија:Југословенски академици
Категорија:Македонски универзитетски професори
Категорија:Југословенски универзитетски професори
Категорија:Македонски книжевни критичари
Категорија:Југословенски книжевни критичари
Категорија:Македонски уредници
Категорија:Југословенски уредници
Црква „Св. Никола“ - Рајца

**Свети Никола** — главна селска црква во селото Рајца, Општина Ресен, Македонија. Се наоѓа на видлива височинка од јужната страна на селото. Во кругот на црквата се наоѓаат и селските гробишта.

Црквата била изградена во 1867 година.

## Градба

Црквата „Св. Никола“ се наоѓа во рамките на самото село, во ограден простор, заедно со селските гробишта. Црквата е мала еднокорабна градба со полукружна апсида на источната страна.

Црквата била изградена во 1867 година, а во поново време на нејзината северна и западна страна биле доѕидани затворени тремови и било извршени малтерисување на фасадите. Влезовите кон внатрешноста се поставени на северниот и западниот ѕид.

### Фрескоживопис

Живописот е сочуван од северната страна на наосот со претставата на „Св. Ѓорѓи“ и во двете ниши од североисточниот агол на олтарниот простор.

Кон северниот ѕид, на вратата од влезот во олтарниот простор, насликана е фигурата на Архангел Михаил.

### Иконостас

Иконостасот на оваа црква се состои од едноставна дрвена конструкција со три реда на икони. Во средината се поставени царските двери врз кои е насликано Благовештението на Св. Богородица. Иконите потекнуваат од непозната зографска работилница од втората половина  век.

## Галерија


Податотека:Викиекспедиција Преспа 88.jpg|Селските гробишта
Податотека:Викиекспедиција Преспа 89.jpg|Црквата заедно со нејзината камбанарија


## Поврзано
* Ресенско архијерејско намесништво
* Подмочанско-љубојнска парохија
* Рајца

## Наводи

## Надворешни врски

Категорија:Рајца
Рајца
Тојота

мини|Логото на Тојота
**Тојота** (англиски: *Toyota Motor Corporation*) - јапонски производител на моторни возила.

## Историја

## Производство
Кон крајот на 1997 година, „Тојота“ го претставила првиот сериски хибриден автомобил во светот, „Приус“, којшто во првата година од производството се продал во само 300 примероци (сите продадени на јапонскито пазар), додека во 2016 година продажбата на „Приус“ достигнала дури 1,406 милиони примероци. На почетокот на 2017 година, „Тојота“ објавила дека вкупната продажба на хибридни возила на оваа фирма надминала 10 милиони примероци.

Есента 2016 година, „Тојота“ најавила повлекување на 340.000 хибридни возила од марката „Приус“ (*Prius*), поради проблеми со сопирачките. Од нив, 212.000 возила биле продадени во Јапонија, 94.000 во Северна Америка и 17.000 во Европа. Претходно, фирмата добила извештаи за сообраќајни несреќи и смртни случаи предизвикани од дефект на рачната сопирачка. Проблематичните автомобили биле произведени меѓу август 2015 и октомври 2016 година.

## Организација и менаџмент

## Финансиски показатели

## Галерија

Податотека:Тојота-Јарис.jpg|мини|лево|Тојота Јарис
Податотека:Toyota Aygo X.jpg|мини|Тојота Ајго Х
Податотека:Toyota Auris nova.jpg|мини|Тојота Аурис
Податотека:Toyota Auris1.jpg|мини|Тојота Аурис
Податотека:Toyota CH-R Hybrid.jpg|мини|Тојота ЦХ-Р хибрид
Податотека:Corolla sredna.jpg|мини|Тојота Корола
Податотека:Toyota Corolla2.jpg|мини|Тојота Корола
Податотека:Toyota Corolla nova.jpg|мини|Тојота Корола
Податотека:Corolla-Verso.jpg|мини|Тојота Версо
Податотека:Tozota Rav4.jpg|мини|Тојота РАВ 4
Податотека:Toyota RAV 4(1).jpg|мини|Тојота РАВ 4
Податотека:Тојота-рав4.jpg|мини|Тојота РАВ 4


## Наводи


Категорија:Производители на електрични возила од Јапонија
Категорија:Марки на шивачки машини
Смрт на фашизмот, слобода на народот!

[мини|десно|Југословенскиот партизан [Степан Филиповиќ извикува *„Смрт на фашизмот, слобода на народот!“* секунди пред неговото погубување од страна на нацистите во Ваљево, окупирана Југославија.]]
[мини|десно|Слоганот напишан на ѕид во [Сплит, септември 1943]]

„**Смрт на фашизмот, слобода на народот!**“ (, , ) било југословенско партизанско мото, подоцна официјално прифатено како официјален слоган на вкупното движење на отпорот, кое често било цитирано и во повоена Југославија. Често било користено и како поздрав помеѓу членовите на движењето како во официјалната така и во неофицијалната кореспонденција за време на војната и во следните години, често скратено „СФСН!“ во пишана форма и со крената тупаница во говорна форма (едната личност вели „Смрт на фашизмот!“, а другите одговараат „Слобода на народот!“).

## Историја
Слоганот станал популарен после смртта на хрватскиот партизан Степан Филиповиќ.

Категорија:Југославија во Втората светска војна
Категорија:Политички гесла
Дијалог (издавачка куќа)

**Дијалог** - македонска издавачка куќа.

## Историјат

## Организација и менаџмент

## Каталог на изданија
Гоце Смилевски, „Враќањето на зборовите“ (2015).

## Наводи

Категорија:Македонски издавачки куќи
Враќањето на зборовите (роман)

**Враќањето на зборовите** — роман на македонскиот писател Гоце Смилевски. За првпат романот бил објавен во 2015 година од издавачката куќа „Дијалог“.

## Содржина
Основата на романот ја сочинува приказната за Абелар и Елоиза, познатиот љубовен пар од 12 век, како и за нивниот син Астралаб. Притоа, романот започнува со тоа што во кратки црти е раскажана целата негова содржина. Потоа, авторот ја прикажува својата приказна за овој љубовен пар. На крајот, во автопоговорот на романот, самиот Смилевски раскажува зошто решил дејството да го фокусира врз Елоиза и Астралаб.

## За романот
И овој роман е напишан во препознатливиот стил на Смилевски - историската фикција, т.е. тој создал „археолошки“ роман во кој тој го истражува обработениот материјал, консултира извори и дава свое толкување на историскиот предмет. Притоа, Смилевски ја користи историската фикција како „јазична мастика“ и во романот ги наведува современите дебати и прашањата што нему му се важни. Според идеите, романот е антипатријархален, антиклерикален, профеминистички, антиавторитативен. Со овој роман и со применетите наративни техники, Смилевски ја задржал својата определба за историскиот роман и дал свој интелектуален печат на дилемите на современото општество.

## Наводи

Категорија:Дела на Гоце Смилевски
Категорија:Македонски романи
Категорија:Изданија на Дијалог
Категорија:Македонски дела од 2015 година
Категорија:Книги од 2015 година
Категорија:Појавено во 2015 година во Македонија
Хуан Себастијан Верон

**Хуан Себастијан Верон** (роден на  година во Ла Плата) — аргентински поранешен фудбалер, играч од средниот ред. Во моментов работи како спортски директор во екипата на Естудиантес де Ла Плата.

Својте почетоци Верон ги направил во Аргентина со екипите на Естудијантес и Бока Хуниорс, а потоа се преселил во Европа каде ги носел дресовите на Сампдорија, Парма, Лацио, Манчестер Јунајтед, Челси, Интер, а потоа повторно се вратил во својата родна земја за да ја заврши својата кариера во Естудијантес.

За време на неговата кариера, тој освоил две италијански првенства (2000 и 2006), четири италијански купа (1999, 2000, 2005 и 2006), двапати италијанскиот суперкупа (2000 и 2005), едно англиско првенство (2003), две аргентински првенства (Апертура 2006 година и Апертура 2010), еден Куп на УЕФА (1999), еден Суперкуп на УЕФА (1999) и една титула во Копа Либертадорес (2009). За аргентинската репрезентација одиграл 73 натпревари и постигнал 9 гола и настапил на три Светски првенства (1998, 2002 и 2010) и на Копа Америка во 2007 година.

На поединечно ниво, тоа бил именуван 2 пати за Аргентински фудбалер на годината (2006 и 2009) и 2 пати за Јужноамерикански фудбалер на годината (2008 и 2009). Во март 2004 бил избран од страна на Пеле во ФИФА 100 листата, специјална класификација, која ги вклучува најдобрите  играчи - кој биле живи во времето на изготвување на листата - во историјата на овој спорт.

## Титули
#### Естудиантес
***[[Примера Б Насионал (Аргентина)|Примера Б]]** (1) : 1995
***[[Примера Дивисион (Аргентина)|Примера Дивисион]]** (2) : Апертура 2006, Апертура 2010
***[[Копа Либертадорес]]** (1) : 2009

#### Парма
*** [[Фудбалски куп на Италија|Куп на Италија]]** (1) : 1998–1999
*** [[Куп на УЕФА]]** (1) : 1998–1999

#### Лацио
*** [[Суперкуп на УЕФА]]** (1) : 1999
*** [[Серија А]]** (1) : 1999–2000
*** [[Фудбалски куп на Италија|Куп на Италија]]** (1) : 1999–2000
*** [[Суперкуп на Италија]]** (1) : 2000

#### Манчестер Јунајтед
*** [[Премиер лига]]** (1) : 2002–2003

#### Интер
*** [[Фудбалски куп на Италија|Куп на Италија]]** (2) : 2004–2005, 2005–2006
*** [[Суперкуп на Италија]]** (1) : 2005
*** [[Серија А]]** (1) : 2005–2006

## Наводи

## Надворешни врски

*Хуан Себастијан Верон на soccerway
*Хуан Себастијан Верон на transfermarkt
*Хуан Себастијан Верон на espn
*Хуан Себастијан Верон  на goal.com

Категорија:Аргентински фудбалери
Категорија:Фудбалери на ФК Бока Хуниорс
Категорија:Фудбалери на ФК Сампдорија
Категорија:Фудбалери на ФК Парма
Категорија:Фудбалери на ФК Лацио
Категорија:Фудбалери на ФК Манчестер Јунајтед
Категорија:Фудбалери на ФК Челзи
Категорија:Фудбалери на ФК Интер
Категорија:Фудбалери во Серија А
Категорија:Фудбалери од Премиер Лига
Категорија:ФИФА 100
Категорија:Живи луѓе
Ривароксабан

**Ривароксабан** е орален антикоагуланс кој се користи кај пациенти подложени на големи ортопедски зафати на долен екстремитет. Тој претставува првиот достапен орален директен инхибитор на факторот Xa и припаѓа на групата на директни орални антикоагуланси (ДОАК), упте наречени и нови орални антикоагуланси (НОАК). Ривароксабанот добро се апсорбира во цревата и максималната инхибиција на факторот Xa се постигнува после четири часа. Ефектите траат 8–12 часа, но активноста на факторот Xa не се нормализира во текот на 24 часа, па е возможно дозирање еднаш дневно.

Во мај 2018 година, рекомбинантниот андексанет алфа (трговско име AndexXa) беше одобрен како антидот (противотров) за антагонистите на факторот Xa ривароксабан и апиксабан во САД.

## Наводи

Категорија:Антикоагуланси
Категорија:Зборови што ги нема во ТРМЈ
Петар Серафимов

**Петар Серафимов** (,  - , ) — македонски статичар и градежен инженер, член на МАНУ. 
## Живот и образование
Роден е на 28 мај 1915 година во Охрид, каде што завршил основно училиште. Матурирал во Битола во 1935 година и дипломирал во Белград, во 1939 година, на Филозофскиот факултет (група Теоретска и применета математика). Од 1939 до 1941 година студира во Белград на Техничкиот факултет — Градежен отсек, а потоа студиите ги про- должува на Техничката висока школа во Дрезден, каде што дипломира во 1944 година. Докторира во истата школа во 1947 година.
Во 1944 година, па сè до капитулацијата на Германија, како интернирец, работи во фирмата ,,ДеуБау“ во Штели и во Берлин — како статичар. 
## Работен век
Во земјата се враќа во 1946 година и работи во ,,Феграп“. Во 1946 година е назначен за предавач на Филозофскиот факултет во Скоије по предметот рационална механика, од 1947 до 1949 година работи како статичар во ,,Пробиро“, во 1949 година е избран за доцент на Филозофскиот факултет, а потоа — за доцент на новоформираниот Технички факултет — во септември 1949 година. За вонреден професор на истиот факултет е избран во 1952 година, а за редовен професор — во 1962 година, продолжувајќи ги прeдавањата како хонорарен наставник на Филозофскиот факултет до 1956 година. На Техничкиот факултет држи предавања по следните предмети: техничка механика I и II, јакост на материјалите, теорија на конструкциите I и II и применета теорија на еластичноста.
Како стручен советник и соработник работел во ,,Хидроелектро- проект“, „Рудници и железарница“ — Скопје, ХЕ ,,Маврово“ и Д-р Бил член на Научниот совет на ФНРЈ, на Научниот совет на НРМ, на Универзитетскиот совет, како и на Комитетот за изградба на Скопје. Бил претседател и потпретседател на Друштвото на градежниците инженери и техничари и член на Управниот одбор на Југословенското друштво за теоретска и применета механка.
## Научна дејност
Објавил осум значајни научни расправи од областа на статиката, а во своите 17 стручни трудови, со примена на научни методи, дал статички пресметки и решетшја за ноголем број големи градежни објекти.
Одржал повеќе научни предавања во странство (Варшава, Гдањск, Москва и Нов Зеланд).
## Награди и признанија
Добил нарична награда од Владата на НР Македонија во 1950 година. Добил Плакета на град Скопје, Орден на трудот од II ред и Орден на трудот со црвено знаме.
За редовен член ца Македонската акаделшја на науките и уметностиге е избран на 18 август 1967 година.
Починал на 5 октомври 2001 година.
Куќиногледски Врв

**Куќинагледски Врв** — планински врв на главното било во почетниот дел на протегањето на главниот срт на Шар Планина. Неговата височина изнесува 2.452 метри надморска височина. 

Се наоѓа и претствува завршна точка-кота на југ-југоазападната страна на гребенот Пирибег, поради што со неговото име често на некои топографски карти се именува и самиот врв Пирибег, додека врвот над месноста Куќина Глед е запишан како Равша. именуван е според месноста која се нарекува *Куќина Глед* и се наоѓа веднаш по него и од која извира реката Габровница. Претставува четврти врв по правецот на протегање на главното било и срт на Шар Планина кој од него натаму малку го менува својот правец кон запад.

## Галерија

File:Куќногледски врв и Пирибег на Шар План ина.jpg|Поглед на врвот со Пирибег во крајната позадина од лево
File:Куќинагледски Врв (Шар Планина) 03.jpg|Поглед на врвот
File:Куќинагледски Врв (Шар Планина) 04.jpg|Поглед на врвот
File:Пирибег (Шар Планина).jpg|Поглед на Пирибег и Куќиногледски врв од десно


Категорија:Врвови на Шар Планина
Категорија:Врвови во Македонија
Категорија:Шар Планина
Nintendo DS

**Нинтендо ДС** (англ. Nintendo DS) — рачна играчка конзола изаработена од Nintendo. Почна да се продава во Северна Америка на 21 ноември 2004 година. Има два дисплеи од кои едниот чувствителен на допир. Според Нинтендо, DS стои за "Developers' System" или "Dual Screen". Конзолата има вграден микрофон и можност за безжична врска.

Тоа е "предок" на Нинтендо ДСи,Нинтендо 2ДС и Нинтендо 3ДС

Попознатите игри за Nintendo DS се:

Mario Kart DS(Марио Карт ДС)

Pokemon White 2(Покемон Бело 2)

New Super Mario Brothers(Нови Супер Марио Браќа)

Animal Crossing(Животинско Поминување)

Pokemon Platnium(Покемон Платниум)

Final Fantasy 3(Конечна Фантазија 3)

Nintendogs(Нинтендкучиња)
ЛГБТ права во Пакистан

Скоро и да нема ЛГБТ права во Пакистан. Од 6 октомври 1860 година нелегално е да се учествува во хомосексуални акти (сексуален контакт со лице од ист пол). За разлика од соседната земја Индија, овој закон сè уште не е укинат. Хомосексуалноста, исто така, се смета за табу во Пакистан. Главните религии во Пакистан не ја одобруваат хомосексуалноста. Поради ова, многу луѓе во земјата се против хомосексуалноста и другите форми на алтернативна сексуална ориентација. Пакистан е официјално Исламска Република. Сепак, во реалноста, Пакистан е во голема мера секуларна (не-религиозна) земја. Тоа главно се англосаксонските закони кои се наследени од Британците. Сè повеќе и повеќе, постојат трендови (или шеми) на либерализација (станува полиберален) во земјата. Глобализацијата и општествена толеранција, исто така, се зголемува.

Уставот на Пакистан не е конкретно споменат сексуална ориентација или родов идентитет. Постојат одредени делови во Уставот, што може да влијае на правата на ЛГБТ пакистански државјани.

Категорија:Пакистан
Кочанско архијерејско намесништво

[thumb|right220p|[Црква „Св. Ѓорѓи“ - Кочани|Црквата „Св. Ѓорѓи“  во Кочани - седиште на намесништвото]]
**Кочанско архијерејско намесништво** — архијерејско намесништво во Македонската православна црква - Охридска Архиепископија едно од четирите намесништва во Брегалничката епархија.
Ова архијерејско намесништво ги опфаќа градовите Кочани и Виница со околните села. На чело на Кочанското архијерејско намесништво се наоѓа прота Атанас Пармачки (сост. 2016).

## Парохии
Во градот Кочани се наоѓаат седум градски, а по селата девет селски парохии. Во градот Виница гравитираат четири парохии сместени во црквата „Св. Архангел Михаил“ во Виница. 
*Прва кочанска парохија - седиште во црквата Св. Ѓорѓи; 
*Втора кочанска парохија - седиште во црквата „Св. Симеон Столпник“
*Трета кочанска парохија - седиште во црквата „Св. Василиј Велики“
*Четврта кочанска парохија - седиште во црквата „Св. Пантелејмон“
*Петта кочанска парохија - 
*Шеста кочанска парохија - 
*Седма кочанска парохија - 
*Прва виничка парохија - седиште во црквата Св. Архангел Михаил;
*Втора виничка парохија - седиште во црквата Св. Архангел Михаил;
*Трета виничка парохија - седиште во црквата Св. Архангел Михаил;
*Четврта виничка парохија - седиште во црквата Св. Архангел Михаил; 
*Блатечка парохија  - седиште во село Блатец. Во оваа парохија гравитираат и селата Липец и Пекљани;
*Јакимовска парохија - седиште  во село Јакимово. Кон парохијата гравитираат селата: Кршла, Црн Камен, Трсино и Градец;
*Истибањска парохија - седиште во село Истибања со соседното село Прибачево;  
*Оризарска парохија - седиште во село Оризари и соседното село Пресека;  
*Зрновска парохија - седиште во Зрновци. Кон оваа парохија гравитираат и селата Мородвис и Видовиште;
*Грдовска парохија - седиште во село Грдовци. Кон оваа парохија гравитираат селата: Горни и Долни Подлог и селото Мојанци; 
*Облешевска парохија - седиште во  селото Облешево. Оваа парохија ги опфаќа и селата: Тркање, Теранци и Чифлик;
*Соколарска парохија - седиште во селото Соколарци. Кон парохијата гравитираат селата: Чешиново, Ново Селани и Жиганци;
*Спанчевска парохија - седиште во селото Спанчево. Кон парохијата гравитираат селата: Бања, Бели, Нивичани, Пантелеј и Рајчани.

## Наводи

Категорија:Архијерејски намесништва во Брегалничката епархија
Категорија:Архијерејски намесништва на МПЦ
Категорија:Христијанство во Кочани
Курдска работничка партија

мини|десно|250п|Знаме
**Курдска работничка партија**, попозната како **ПКК**, курдска милитантна организација која водела вооружена борба против Турција од 1984 до 2013 година, за остварување права на самоопределување на Курдите во Турција, кои сочинуваат 10-25% од населението. Организацијата е основана во 1973 година во селото Фис од група курдски студенти предводени од Абдула Оџалан. 

Идеологијата на ПКК првобитно претставувала мешавина од револуционерен социјализам и марксизам-ленинизам со курдски национализам, стремејќи се за воспоставување независна држава во регионот познат како Курдистан. Меѓутоа, откако бил уапсен и притворен во 1999 година водачот на ПКК, Абдула Оџалан, тој го отфрлил марксизмот-ленинизмот и барал партијата да ја прифати новата политичка платформа позната како демократски конфедерализам.

Во 2013 година се согласиле на примирје и полека почнале да ги повлекуваат борците во Јужен Курдистан како дел од т.н. „Процес на решение“ помеѓу Турција и долго обесправеното курдско малцинство.

ПКК е ставена на списокот на терористички организации од страна на неколку организации и држави како што се НАТО, САД и Европската унија.

## Наводи
Едвард со рацете-ножици

**Едвард со рацете-ножици** (англиски: *Edward Scissorhands*) е американски филм од 1990 година, во режија на Тим Бартон. Главните улоги во филмот ги играат: Џони Деп, Винона Рајдер, Винсент Прајс итн. Филмот добил шест награди, а бил номиниран за наградата „Оскар“ за најдобра шминка, додека Џони деп бил номиниран за наградата „Златен глобус“ за најдобар глумец.

## Содржина
Филмот започнува така што една баба ѝ раскажува на внуката приспивна приказна за Едвард, човекот со раце-ножици: Еден научник (го игра Прајс) создава вештачки човек, но умира пред да го доврши, така што тој останува без раце. Притоа, наместо раце, Едвард (го игра Деп) има ножици со кои умее извонредно да обликува жива ограда. Едвард живее повлечено во напуштената куќа на својот создавач, но еден ден случајно го открива една жена, која го доведува во својот дом. Набргу, Едвард станува главна атракција во соседството, како и главен фризер на сосетките и на нивите кучиња. Еден ден, во домот се враќа ќерката Ким (ја игра Рајдер) и Едвард се вљубува во неа, но таа има момче. Ким сака да му помогне на Едвард да добие вистински раце и нејзиното момче добива идеја да ја ограбат неговата куќа. Обидот за кражба пропаѓа и Едвард е уапсен, но набргу го ослободуваат. Малку подоцна, една жена од соседството го обвинува Едвард за обид за силување, така што сите луѓе се свртуваат против него. Кога Едвард сака да го спаси братот на Ким, сите помислуваат дека тој сака да го повреди, па затоа тој се повлекува во напуштената куќа во која живеел во минатото. Соседите доаѓаат во дворот со намера да му се одмаздат, а во куќата пристигнува и момчето на Ким (со кого таа претходно ја раскинува врската), кој го напаѓа Едвард, но во текот на борбата Едвард го убива. Тогаш, Ким излегува во дворот на куќата и на насобраните соседи им кажува дека и Едвард погинал во борбата со нејзиното поранешно момче. Така, Едвард продолжува да живее осамен живот во куќата, а Ким никогаш повторно не се среќава со него.

## Наводи

Категорија:Американски филмови
Категорија:Филмови на англиски јазик
Категорија:Филмови на Тим Бартон
Категорија:Филмови од 1990 година
Категорија:Филмови со Џони Деп
Категорија:Филмови со Винона Рајдер
Категорија:Филмови со Винсент Прајс
Дуенџоу

**Дуенџоу** (, ) — подрачје на градот Џаоќинг во покраината Гуангдунг, Кина.

## Надворешни врски

* Градски портал на Џаоќинг  
* Туристички одбор на Џаоќинг  

Категорија:Џаоќинг
Категорија:Околии во Кина
Лакташи

**Лакташи** — град и општина во централниот дел на Федерација Босна и Херцеговина, како дел од Република српска. Според податоците од пописот во 2013 година, Лакташи има 5.879 жители.

## Историја

Регионот околу Лакташи бил населен уште во камено време. Археолошките наоди од овој период се наоѓаат на ниски ридови во близина на реката. Исто така во регионот биле пронајдени и наоди од младо камено време, бакарно, бронзено и железно време. Римјаните оваа област ја освоиле во 9 година и во рамките на царството Лакташа се наоѓал на границата помеѓу Далмација и Панонија.
 
За време на отоманскиот период, регионот страдал постојано бидејќи се наоѓал на границата со Хабсбуршката Монархија. Во 1878 година Австроунгарија ја окупирала Босна и во 1908 истата ја анексирала, по кое градот започнал да се гради по западноевропски стил.

Во 1918 година Босна станала дел од Кралството на Србите, Хрватите и Словенците. авници и неколку производствени погони. Од 1929 до 1941 година Лакташи бил дел од Врбаска бановина на Кралство Југославија. По крајот на Втората светска војна бил во составот на СФРЈ, додека по распаѓањето на СФРЈ и крајот на Босанската војна, градот бил вклучен во новоформираната Република Српска.

## Географија

Лакташи се наоѓа помеѓу општините Градишка и Србац на север, Прњавор на исток, Челинацв на југ, и Бања Лука на запад.
## Население

## Спорт

Во градот се наоѓа и седиштето на фудбалскиот клуб ФК Лакташи кој настапува во Втората фудбалска лига на Република Српска. ФК Лакташи своите домашни натпревари ги игра на Градскиот стадион кој има капацитет од 3.500 гледачи. Клубот бил основан во 1974 година.

## Наводи

## Надворешни врски

*Municipalities of Republika Srpska 
*Opština Laktaši 
*Banja Laktaši 
* Integral Group 
* Niskogradnja d.o.o.
*Laktasi Travel Guide - android aplikacija 

Категорија:Градови во Босна и Херцеговина
Ова е само крајот на светот

**Ова е само крај на светот** (француски: *Juste la fin du monde*) — француски филм од 2016 година, во режија на Ксавие Долан. Главните улоги ги играат: Гаспар Улиел, Натали Бае, Венсан Касел, Марион Котијар и Леа Сејду. Филмот бил номиниран за наградата „Златна палма“ на Канскиот фестивал, каде режисерот ги добил главната награда на жирито и наградата на екуменското жири.

## Содржина
Драмскиот писател Луј (го игра) е смртно болен и затоа ги посетува своите најблиски, со кои не се видел 12 години. Во домот, сите се нервозни и се караат меѓу себе, а особено е непријателски настроен неговиот постар брат Антоан (го игра Касел). Единствено, жената на Антоан, Катарина (ја игра Котијар) делува мирно и пристојно се однесува кон него. Луј планира да им каже за својата болест, но Антоан набрзина го присилува да замине, лажејќи дека Луј има неодложен состанок. Мајката (ја игра Бае) и сестрата Сузан (ја игра Сејду) на Луј не веруваат и започнува остра кавга меѓу нив и Антоан, но Луј ја напушта куќата без да ја каже вистината.

## Наводи

Категорија:Француски филмови
Категорија:Филмови од 2016 година
Категорија:Филмови на француски јазик
Категорија:Филмови на Ксавие Долан
Категорија:Филмови со Леа Сејду
Категорија:Филмови со Гаспар Улиел
Категорија:Филмови со Марион Котијар
Кодек

**Кодек** е кратенка од *“кодер-декодер“* или *“компресор-декомресор“* и се однесува на хардверски уред за снимање / кодирање и репродукција на видео сигнал или софтверски модул со истата функција.

Едностран DVD има капацитет од 4.7 GB, т.е собира над 4 милијарди знаци што е доволно за да се сместат прилично голема сума на книги (*печатена енциклопедија Британика има 32 тома и 65.000 статии, додека на еден DVD се сместуваат над 100.000 статии.*).

Сепак, снимање на аудио или видео зазема значително повеќе простор, па потребно е пронаоѓање начини да се компресира содржината, за да се смести на медиум или да се емитува “*во живо*“.

Постојат два фундаментално различни начини:
* Без загуби (losless)
* Компресија со загуби (lossy) - наречена кодирање

## Аудио кодек
* MP3
* WMA

## Видео кодек
* MPEG 2 кодек се користи за снимање на филмови на ДВД-а, користи битрејт над 1 мегабит во секунда
* DviX e MPEG 4 кодек кој користи малку понизок битрејт отколку MPEG 2 кодек, и во зависност од битрејтот на видеото записот што се кодира, можно е од 5 GB видео запис кодиран во MPEG 2 да се добие 500-1000 MB голем запис.
* XviD е уште еден MPEG4 кодек, чие име е DviX читано наопаку.
* WMV - генерирачко име за серија на Мајкрософт кодек заснован на MPEG4 стандард.

Бидејќи едно ЦД е со капацитет од 700 МБ, обично кодирање на филмови се прави на два начина :
* На едно ЦД како 500-600 МВ на видео запис и околу 100-200 МВ аудио запис во МР3 или друг високо компресиран формат.
* На 2 CD-а околу 1000 МВ на видео запис и околу 400 МВ аудио запис во оригинален АС3 аудио формат.

Категорија:Дигитална обработка на сигнали
Камелеон (софтвер)

*За интегрираниот развој на платформата, посетете го [[:en:Cameleon (IDE)|Cameleon (IDE)]].*

**Cameleon** e софтвер за пренесување на видео содржина во живо, IOS апликација, и платформа што му овозможува на корисниците да пренесуваат видео содржина во живо на различни социјални медиуми, вклучувајќи ги Facebook и Youtube. Корисниците можат да ги користат услугите на овај софтвер со користење на камера и компијутер, и преку платформи како што се Youtube Live, Facebook Live, Tumblr, RTSP, RTMP, Wowza Streaming Engine, Adobe Flash Media Server и други медиумски опслужувачи.

## Десктоп софтвер
Cameleon за Mac (macOS) е популарен софтвер за пренесување на содржина во живо, кој е достапен за Windows и IOS. Софтверот поддржува вградени камери, поврзани камери преку жица со USB и безжични камери, за пренос во живо во HD резолуција и можност да се поврзат 6 камери.

## Наводи
Крушевско-демирхисарска епархија

**Крушевско-демирхисарска епархија** — една од 15-те епархии на Македонската православна црква. Формирана е со одлука на синодот во 2023 година и за нејзино седиште е избран градот Крушево, како дел од процесот за интеграција на Православната Охридска Архиепископија. За архијереј е избран епископот Јован Крушевско-демирхисарски, поранешен архиепископ на ПОА. Епархијата ги опфаќа границите на општините Крушево и Демир Хисар. Седиштето на епархијата е во крушевската црква „Св. Никола“.

До 2023 епархијата била една од четирите архијерејски намесништва на Преспанско-пелагониската епархија на Македонската православна црква - Охридска архиепископија. 

;Парохии
*Прва крушевска парохија;
*Втора крушевска парохија;
*Демирхисарска  парохија;
*Сопотничка парохија;
*Слепчанска  парохија;
*Бучинска парохија;

## Наводи

## Надворешни врски
* Мрежно место на Крушевско-демирхисарската епархија
* Канал на епархијата на YouTube


Категорија:Религија во Крушево
Категорија:Религија во Демир Хисар
Прва крушевска парохија

**Прва крушевска парохија** — македонска православна парохија, дел од Крушевско-демирхисарското архијерејско намесништво на Преспанско-пелагониската епархија на МПЦ - ОА. Парохијата е една од двете градски крушевски парохии со седиште во црквата „Св. Никола“ и ги опфаќа и селата Острилци, Алданци и Бирино. Парохиски свештеник е Ереј Тони Кузманоски.

## Цркви

Ова е список на црквите во парохијата. Можно е списокот да е нецелосен.

## Поврзано
* Крушевско-демирхисарско архијерејско намесништво

## Наводи

## Надворешни врски

* Профил на страницата на епархијата


Категорија:Парохии во Крушевско-демирхисарското архијерејско намесништво
Категорија:Парохии на МПЦ
Тајмир

**Тајмир** ( или **) — полуостров на Крајниот Север на Сибир и најсеверен копнен предел на Евроазија. Сместен е меѓу Енисејскиот Залив во Карското Море и Хатаншкиот Залив во Лаптевското Море во состав на Краснојарскиот крај, Русија.

На овој простран полуостров се наоѓаат езерото Тајмир и планинскиот венец Биранга. На неговиот крај е сместен ’ртот Чељускин — најсеверната точка на копнена Евроазија.

## Население
[мини|десно|250п|[Ненци на Тајмир]]

Домородни народи на полуостровот се Ненците и Нгасаните. Првите живеат претежно на далечниот север, а другите низ среден Сибир, вклучувајќи го и Тајмир. Нгасаните Живеат претежно во Уст-Авам, Волачанка и Новаја во Тајмирскиот долгано-ненецки реон на Краснојарскиот крај, а помалубројни се во градовите Дудинка и Нориљск. Поради нивната оддалеченост, кај Нгасаните сè уште е зачуван шаманизмот како верско и културно обележје.

## Стопанство
На подрачјето на Тајмир е застапено рударството, особено со претпријатија како „Нориљски никел“ кое топи руда кај Нориљск. Полупреработената никелова руда и другите производи се превезуваат по кратка железница до пристаништниот град Дудинка на реката Енисеј, а оттаму се испорачуваат во Мурманск и други места по бродски пат.

## Екологија

Податотека:Kap Tscheljuskin 1 2012-08-05.jpg|’Ртот Чељускин
Податотека:Tundra in Siberia.jpg|Предел од Тајмир
Податотека:Ovibos moschatus qtl3.jpg|Мошусно говедо 


Тајмир е последното изворно живеалиште на мошусното говедо вон Северна Америка. Сегашното население е повратено во 1975 г., цели 2.000 години по неговото изумирање во Русија. Во 2002 г. се забележани 2.500 единки, кои веќе во 2010 г. нараснале на 6.500

## Клима
Брегот на Тајмир е замрзнат најголем дел од годината, обично меѓу септември и јуни. Летото е кратко, особено на бреговите на Лаптевското Море на североисток. Климата во внатрешноста на полуостровот е континентална. Зимите се сурови, со чести веавици и крајно ниски температури. Временските прилики на северот на полуостровот можат да се согледаат по следниве податоци за ’ртот Чељускин.

## Поврзано
* Северна Земја

## Наводи

## Литература
*  (The title means “Shamans in Eurasia”, the book is written in Hungarian, but it is published also in German, Estonian and Finnish: Site of publisher with short description on the book (in Hungarian) .)

## Надворешни врски

* Полуостров на студот — напис за Тајмир во „Вокруг света“ 
* Природата на Тајмир 

Категорија:Полуострови во Русија
Категорија:Северна Земја
Категорија:Краснојарски крај
Категорија:Карско Море
Категорија:Лаптевско Море
Паладинс (видео игра)

***Паладинс*** е игра која не се плаќа создадена за тим, објавен во септември 2016 година како претходник на производот на Хај-рез Студиос. Во рок од една недела од објавувањето на Стим, играта привлече 800 000 преземања, и стана една од десетте најпопуларни игри објавени од страна на Хај-рез Студиос.

Секој играч контролира карактер со различни способности, и тие се поделени во две екипи кои се натпреваруваат за да се постигнат целите.

Како одговор на обвинувањата дека играта е клон на играта *Overwatch*, Тод Харис од Хај-рез изјави дека "[*Overwatch*] не беше инспирација за *Паладинс*", а "играта која заслужува најмногу кредит е *Тим Тврдина 2*".

## Наводи

Категорија:Игри за Mac OS X
Категорија:Претстојни видеоигри
Категорија:Видеоигри од САД
Категорија:Игри за Windows